《咏怀》
清代·陈毓瑞

剑匣诗囊伴此身，登楼喜说摘星辰。观书只为寻良友，磨镜惟悲照古人。

青鸟不来增别恨，白驹空过诉前因。新添多少沧桑感，毕竟苍生问鬼神。

作者简介：字唯生，屡困场屋，大小试均不售，援例以府经历分发直隶，旋捐升知县。工于讯鞫。历充天津地方审判厅民庭庭长，检察厅检察长，江阴地方检察厅检察长。民国四年保免县知事试验审查合格，仍分省直隶。历任乐亭、阜平、丰润、宁、晋等县知事。廉干有为，勤恤民隐，年六十馀卒。著有读史管见、一斋格言、一斋年谱。